SPRC เศร้า! กำไร Q2/60 ลดลง 80.23% แต่ยังปันผล 0.4621 บ.
SPRC เศร้า! กำไร Q2/60 ลดลง 80.23% มาที่ 593.78 ลบ. จากปีก่อนมีกำไร 3 พันลบ. หลังรายได้-กำไรจากอัตราแลกเปลี่ยนลดลง ขณะที่ 6 เดือนแรกมีกำไร 3.50 พันลบ. ลดลง 25.56% จากปีก่อนมีกำไร 4.71 พันลบ. แต่ยังปันผล 0.4621 บ./หุ้น XD 23 ส.ค.60 จ่ายเงิน 8 ก.ย.60
11 ส.ค. 2560

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวกำไรลดลง เนื่องจากบริษัทมีรายได้ลดลง เป็นผลจากราคาขายผลิตภัณฑ์ปิโตรเลียมลดลงตามราคาน้ำมันดิบในตลาดโลกที่ปรับตัวลดลง รวมทั้งบริษัทมีกำไรจากอัตราแลกเปลี่ยนลดลง เป็นผลมาจากค่าเงินบาทเมื่อเทียบกับเงินดอลลาร์สหรัฐมีการแข็งค่าในสัดส่วนที่น้อยกว่า
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.4621 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.60 ทั้งนี้ กำหนดจ่ายเงินปันผลในวันที่ 8 ก.ย.60